उहाँको जस्तै भनाई छ किउल गाविसका काग्रेस सभापति विजयसिं तामाङको पनि । उहाँले भन्नुभयो– गाउँमा इन्जिनियर आएर कसरी घर बनाउने भन्ने सल्लाह नदिदाँ हामी सवै कामविहिन भएका छौं । दोस्रो किस्ताका लागि के गर्ने भन्ने पनि अन्योल नै छ । सिन्धुपाल्चोक जिल्लाको मेलम्ची, चौतारा नगरपालिका सहित वाह्वविसे लगायतका अलि सुविधा सम्पन्न स्थानमा पनि समस्या उस्तै छ भने विकट गाउँ गुम्वा, हेलम्व, बरुवा, तातोपानी लगायतका ठाउँमा त यस बारेमा झन् बढी अन्योलता रहेको छ ।
